**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ**

**ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը)**

««Հայաստանի Հանրապետության 2021 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ մասին» ՀՀ կառավարության որոշման նախագծի այսուհետ՝ Նախագիծ ընդունման նպատակը գյուղատնտեսական ոլորտի տնտեսավարողներին աջակցության տրամադրումն է:

1. **Կարգավորման հարաբերությունների ներկա վիճակը և առկա խնդիրները**

«Կառավարության կառուցվածքի և գործունեության մասին» օրենքի համաձայն գյուղատնտեսական ոլորտին աջակցության տրամադրման լիազորությունները վերապահված են էկոնոմիկայի նախարարությանը, ուստի սույն որոշման նախագծով առաջարկվում է 2021թ. պետական բյուջեով հաստատված Վարչապետի աշխատակազմի «1036 Վարչապետի լիազորությունների իրականացման ապահովում» ծրագրի «12009 Գյուղացիական տնտեսավարողներին տրամադրվող աջակցություն» միջոցառման գծով հատկացումներից 350,000.0 հազ. դրամը վերաբաշխել էկոնոմիկայի նախարարությանը՝ գյուղատնտեսական ոլորտի տնտեսավարողներին աջակցության տրամադրման նպատակով:

1. **Առկա խնդրի առաջարկվող լուծումը**

Հաշվի առնելով վերոնշյալը` առաջարկվում է ընդունել ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը:

1. **Կարգավորման առարկան**

Նախագծով առաջարկվում է Էկոնոմիկայի նախարարությանը հատկացնել 350,000.0 հազ. դրամ տնտեսագիտական դասակարգման «Ընթացիկ դրամաշնորհներ» հոդվածով:

1. **Պետական բյուջեի վրա ազդեցությունը**

««Հայաստանի Հանրապետության 2021 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում:

1. **Կապը ռազմավարական փաստաթղթերի հետ**

Համաձայն «Հ**այաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին** ՀՀ կառավարության 2021 թվականի նոյեմբերի 18-ի N 1902-Լ որոշման 9-րդ կետ «Գյուղատնտեսության զարգացում և արտադրողականության բարձրացում», 9.1-րդ ենթակետ՝ «ՀՀ գյուղատնտեսության ոլորտի տնտեսական զարգացումն ապահովող հիմնական ուղղությունների 2020-2030 թվականների ռազմավարության իրականացում»:

**7. Ակնկալվող արդյունքը**

Նախագծի ընդունման արդյունքում ակնկալվում է գյուղատնտեսական մթերքի և դրանց վերամշակումից ստացվող սննդամթերքի ծավալների ավելացում, օգտագործվող վարելահողերի ավելացում, ինչպես նաև պտուղբանջարեղենի և խաղողի վերամշակումից ստացված արտադրանքի ծավալների աճ։